**Apstiprināti**

ar Kandavas Lauksaimniecības tehnikuma

2025. gada 28. aprīļa izsoļu komisijas protokolu

(Nr.2025/2)

**Kandavas Lauksaimniecības tehnikuma kustamā manta** **MERCEDES BENZ O309**

**ar valsts reģistrācijas Nr.** **VR431**

**RAKSTISKAS IZSOLES NOTEIKUMI**

1. Šie noteikumi nosaka kārtību, kādā tiek rīkota kustamās mantas rakstiskā tiesību izsole par Kandavas Lauksaimniecības tehnikumam piederošo transportlīdzekli MERCEDES BENZ O309 ar valsts reģistrācijas Nr. VR431 (turpmāk Objekts), ievērojot Publiskas personas finanšu līdzekļu un mantas izšķērdēšanas novēršanas likuma prasības.
2. Noteikumu mērķis ir nodrošināt izsoles dalībniekiem atklātu un vienādu iespēju kustamas mantas iegūšanai uz noteikumu 1. punktā minēto Objektu, kā arī nodrošināt pretendentu izvēles procesa caurspīdīgumu, nodrošinot iespējami augstāku cenu Publiskas personas finanšu līdzekļu un mantas izšķērdēšanas novēršanas likuma izpratnē.
3. Informācija par Objektu un izsoles noteikumi tiek publicēti Valsts nekustamo īpašumu mājaslapā [www.vni.lv](http://www.vni.lv) un Kandavas Lauksaimniecības tehnikuma mājaslapā [www.kandavastehnikums.lv](http://www.kandavastehnikums.lv)
4. Izsoles dalībnieki var apskatīt izsoles Objektu tā atrašanās vietā – "Cīravas Lauksaimniecības skola", Cīrava, Cīravas pagasts, Dienvidkurzemes novads, LV-3453, iepriekš saskaņojot apskates laiku telefoniski ar saimniecības vadītāju Raimondu Hornu pa tālr. 29119304.
5. Objekta tiesību izsoli veic Kandavas Lauksaimniecības tehnikuma Izsoļu komisija (turpmāk Komisija).
6. Atsavinātājs, kā arī izsoles komisijas dalībnieki, nevar būt pircēji ne savā vārdā, ne citas personas uzdevumā, kā arī tieši vai netieši ieinteresēti attiecīgā procesa iznākumā.
7. Ziņas par izsoles Objektu:

Marka, modelis: MERCEDES BENZ O309

Reģistrācijas apliecības Nr.

Šasijas Nr. 30938210652224

Izlaiduma gads: 1984. gads

Degvielas veids, tilpums: dīzeļdegviela

Transportlīdzekļa nobraukums km: 405252

Pēdējā tehniskā apskate: līdz 2023.gada marta mēnesim

Krāsa: tumši zaļa

1. Izsoles veids – atklāta rakstiska izsole ar augšupejošu soli.
2. Solīšanas sākas no mantas nosacītās cenas, kas ir **EUR 600,00** (seši simti *euro*)
3. Izsoles solis: **EUR 10,00** (desmit *euro*)
4. Pretendents nosaka pirkuma maksu, kas ir augstāka par nosacīto pirkuma maksu.
5. Atsavinātājs apņemas nemainīt izsoles Objekta komplektāciju no izsoles izsludināšanas brīža, bet potenciālajiem izsoles dalībniekiem līdz piedāvājuma iesniegšanai ir pilnībā jānovērtē izsoles objektu tehniskais stāvoklis. Pēc izsoles uzvarētājam nebūs tiesības izvirzīt pretenzijas par transportlīdzekļa tehnisko stāvokli.
6. Izsoles dalībnieks ir tiesīgs piedalīties izsolē ar pilnvarotā pārstāvja starpniecību. Pilnvarotā pārstāvja darbības izsolē ir saistošas izsoles dalībniekam. Izsoles pilnvaroto pārstāvju atsaukšana vai aizstāšana ar citu izsoles pilnvaroto pārstāvi stājas spēkā ar brīdi, kad izsoles komisijai tiek iesniegts attiecīgs pārstāvja atsaukšanas vai aizstāšanas dokuments.
7. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
8. Pieteikums par piedalīšanos izsolē iesniedzams Kandavas Lauksaimniecības tehnikumā**, sūtot atbilstoši normatīvo aktu prasībām noformētos dokumentus pa pastu vai ierodoties klātienē:** Valteru iela 6, Kandava, Tukuma novads, LV-3120 sākot no sludinājuma publicēšanas dienas Kandavas Lauksaimniecības tehnikuma tīmekļvietnē [www.kandavastehnikums.lv](http://www.kandavastehnikums.lv) un [www.vni.lv](http://www.vni.lv) līdz **2025. gada 12. maija plkst.11.00** (saņemšana Kandavas Lauksaimniecības tehnikums)**.**
9. Visi pēc noteikumu 15.punktā minētā termiņa saņemtie pieteikumi, kā arī pieteikumi, kas saņemti atvērtā vai bojātā veidā, netiks pieņemti un tiks nodoti atpakaļ iesniedzējam.
10. Pieteikuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
11. Saņemot pieteikumus, tos reģistrē izsoles pieteikumu iesniegšanas reģistrācijas lapā iesniegšanas secībā, uz aploksnes norādot tā reģistrācijas numuru, saņemšanas datumu un laiku, apliecinot ar parakstu.
12. Informācija par pretendentiem un to skaitu netiek izpausta līdz pieteikumu atvēršanas sanāksmei.
13. Rakstiskās izsoles piedāvājumu atvēršanas sanāksme notiks **2025. gada 12. maijā plkst. 15.00** Kandavā, Valteru ielā 6.
14. Piedāvājumu atvēršanas sanāksme ir atklāta, un tajā var piedalīties ikviens izsoles pretendents.
15. Izsoles dalībnieks, iesniedzot Piedāvājumu, var pieprasīt apliecinājumu tam, ka Piedāvājums saņemts ar norādi par Piedāvājuma saņemšanas laiku.
16. Piedāvājuma dokumenti ir jāiesniedz slēgtā aizzīmogotā aploksnē, uz kuras ir izdarītas šādas atzīmes:
    1. saņēmēja – Atsavinātāja nosaukums;
    2. iesniedzēja – pretendenta nosaukums (fiziskai personai – vārds, uzvārds);
    3. adrese, kontakttālrunis, e-pasta adrese;
    4. norāde: „Rakstiskai izsolei „Par kustamās mantas MERCEDES BENZ O309 ar valsts reģistrācijas Nr. VR431 atsavināšanu”.
17. Izsoles dalībnieks pirms Piedāvājuma iesniegšanas termiņa beigām var grozīt vai atsaukt iesniegto Piedāvājumu. Piedāvājuma atsaukšanai ir bezierunu raksturs un tā izslēdz izsoles dalībnieku no tālākas līdzdalības izsolē.
18. Izsoles uzvarētājs par saviem līdzekļiem transportē izsoles Objektu no "Cīravas Lauksaimniecības skola", Cīrava, Cīravas pagasts, Dienvidkurzemes novads, LV-3453.
19. Par izsoles dalībnieku var būt fiziska vai juridiska persona, kura saskaņā ar spēkā esošajiem normatīvajiem aktiem var iegūt savā īpašumā izsolāmo mantu.
20. Izsoles dalībniekam nedrīkst būt nodokļu parādu.
21. Pretendents var iesniegt tikai vienu pieteikuma variantu. Pretendenta iesniegtie dokumenti netiek atdoti atpakaļ.
22. Pieteikumus atver to iesniegšanas secībā. Pēc pieteikuma atvēršanas Komisijas priekšsēdētājs nosauc pretendenta nosaukumu, datumu, kad pieteikums iesniegts un pretendenta piedāvāto maksu par Objektu. Komisijas locekļi parakstās uz pieteikuma. **Mutiskie piedāvājumi rakstiskā izsolē ir aizliegti.**
23. Pēc pieteikumu publiskās atvēršanas sanāksmes, Komisija slēgtā sēdē izvērtē pretendentu pieteikumu un iesniegto atbilstību publicētajiem atsavināšanas nosacījumiem. Pretendentu nevar atzīt par izsoles uzvarētāju, ja tiek atklāts, ka ir sniedzis nepatiesas ziņas.
24. Ja pieteikumā nav iekļauta visā veidlapā prasīta informācija (t.sk. pielikumi) vai pieteikumā piedāvātais Objekta maksas apmērs ir mazāks par publicēto Objekta nosacīto atsavināšanas maksas apmēru, Komisija pieņem lēmumu par Pretendenta izslēgšanu no dalības rakstiskā izsolē un pieteikumu neizskata.
25. Pēc pretendentu iesniegto piedāvājumu un dokumentu izvērtēšanas noteikumu prasībām Komisija nosaka izsoles uzvarētāju. Par izsoles uzvarētāju tiek atzīts pretendents, kura pieteikuma dokumenti atbilst noteikumu prasībām un kurš piedāvā visaugstāko Objekta maksu.
26. Rakstiskas izsoles gaita tiek protokolēta. Protokolā norāda katra pretendenta piedāvāto Objekta maksu, sarindojot pretendentus secībā, kādā būtu jāpiedāvā slēgt pirkuma līgumu. Izsoles protokolu paraksta visi Komisijas locekļi.
27. Ja pēc visu pieteikumu atvēršanas izrādās, ka vairāki pretendenti piedāvājuši vienādu augstāko Objekta pirkuma maksu, Komisija rakstiski lūdz pretendentus, kuri piedāvājuši vienādu augstāko maksu, izteikt rakstiski savus piedāvājumus par iespējami augstāko Objekta pirkuma maksu, nosaka piedāvājumu iesniegšanas un atvēršanas datumu, laiku, vietu un kārtību.
28. Ja neviens no pretendentiem, kuri piedāvājuši vienādu pirkuma maksu, neiesniedz jaunu piedāvājumu par augstāku pirkuma maksu saskaņā ar noteikumu 34.punktu, Komisija pieteikumus izvērtē iesniegšanas secībā un rakstveidā piedāvā pretendentam, kas solījis nākamo augstāko pirkuma maksu, slēgt pirkuma līgumu atbilstoši to nosolītajai pirkuma maksai.
29. Ja izsolei piesakās tikai viens pretendents, izsoli atzīst par notikušu un par izsoles uzvarētāju tiek atzīts pretendents, pie nosacījuma, ja pretendenta piedāvājums nav mazāks par nosacīto pirkuma maksu un pretendenta pieteikums atbilst publicētajiem izsoles nosacījumiem.
30. Ja rakstiskai izsolei nepiesakās neviens pretendents, izsoli atzīst par nenotikušu.
31. Komisija apstiprina rakstveida izsoles rezultātus un 10 (desmit) darbdienu laikā pēc izsoles rezultātu paziņošanas nodrošina minētās informācijas publicēšanu Kandavas Lauksaimniecības tehnikuma mājaslapā [www.kandavastehnikums.lv](http://www.kandavastehnikums.lv)
32. Pirkuma līgums tiek slēgts ar to pretendentu, kurš nosolījis visaugstāko pirkuma maksu vienas nedēļas laikā pēc izsoles rezultātu publicēšanas Kandavas Lauksaimniecības tehnikuma mājaslapā [www.kandavastehnikums.lv](http://www.kandavastehnikums.lv) un paziņojuma par izsoles rezultātu.
33. Pretendents, kurš nosolījis visaugstāko maksu, vienas nedēļas laikā pēc rakstiskās izsoles rezultātu apstiprināšanas dienas paraksta pirkuma līgumu vai rakstiski paziņo par atteikumu slēgt līgumu. Ja iepriekš minētajā termiņā pretendents līgumu neparaksta un neiesniedz attiecīgu atteikumu, ir uzskatāms, ka pretendents no līguma slēgšanas ir atteicies.
34. Ja pretendents, kurš nosolījis augstāko maksu, atsakās slēgt līgumu, secīgi tiek piedāvāts līgumu slēgt tam pretendentam, kurš nosolīja nākamo augstāko maksu, un Komisija divu darbdienu laikā pēc minētā piedāvājuma nosūtīšanas publicē informāciju Kandavas Lauksaimniecības tehnikuma mājaslapā [www.kandavastehnikums.lv](http://www.kandavastehnikums.lv)
35. Pretendents, kurš nosolījis nākamo augstāko pirkuma maksu atbildi par piedāvājumu slēgt līgumu sniedz divu nedēļu laikā pēc tā saņemšanas dienas. Ja pretendents piekrīt parakstīt līgumu par paša nosolīto augstāko maksu, divu nedēļu laikā pēc minētā paziņojuma nosūtīšanas viņš paraksta pirkuma līgumu. Komisija ne vēlāk kā divu darbdienu laikā pēc nomas līguma parakstīšanas publicē minēto informāciju Kandavas Lauksaimniecības tehnikumā mājaslapā [www.kandavastehnikums.lv](http://www.kandavastehnikums.lv) Valsts nekustamo īpašumu mājaslapā [www.vni.lv](http://www.vni.lv) .
36. Sūdzības par Komisijas un/vai izsoles vadītāja darbībām var iesniegt Kandavas Lauksaimniecības tehnikumā (Valteru ielā 6, Kandavā, Tukuma novadā, LV-3120) piecu dienu laikā pēc izsoles.

Kandavas Lauksaimniecības tehnikuma izsoles komisijas priekšsēdētājs

Aivars Dainis Freimanis

**1.pielikums**

rakstiskās izsoles nolikumam

(dokuments sagatavojams uz veidlapas, norādot informāciju par dokumenta sastādītāju saskaņā ar Komerclikuma un dokumentu noformēšanas noteikumu prasībām, kā arī ievērojot dokumentu izstrādes noteikumus dokumenta formai un saturam)

**PIETEIKUMS dalībai rakstiskā izsolē**

*Izsoles pretendents pretendents:*

nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kontakttālrunis un e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

persona, kura ir tiesīga pārstāvēt

izsoles pretendentu

vai pilnvarotās personas pārstāvja

vārds, uzvārds un personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ar šī pieteikuma iesniegšanu piesaka savu dalību izsolē: “Par tiesībām iegūt Kandavas Lauksaimniecības tehnikuma kustamu mantu, automašīnu MERCEDES BENZ O309

ar valsts reģistrācijas Nr. VR431”

Mūsu piedāvātā cena par automašīnu\_\_\_\_\_\_\_\_\_\_\_\_\_\_\_\_\_\_\_\_ ir\_\_\_\_\_\_ EUR ar pievienotās vērtības nodokli.

***Apliecinām, ka:***

1. mums ir skaidras un saprotamas mūsu tiesības un pienākumi, kas ir noteikti izsoles nolikumā un normatīvajos aktos;

2. esam iepazinušies ar izsoles nolikuma, tai skaitā visu tā pielikumu, saturu, atzīstam to par pareizu, saprotamu un atbilstošu;

3. mums ir skaidras un saprotamas nolikumā noteiktās prasības piedāvājuma sagatavošanai, līguma priekšmets, līguma noteikumi, līdz ar to atzīstam, ka izsoles komisija ir nodrošinājusi mums iespēju bez neattaisnojama riska iesniegt savu piedāvājumu izsolei;

4. piekrītam pildīt nolikumam pievienotajā līguma projektā noteiktos pienākumus;

5. visas izsoles piedāvājumā sniegtās ziņas par pretendentu un tā piedāvājumiem ir patiesas;

6. neesam ieinteresēti citu pretendentu šai izsolei iesniegtajos piedāvājumos;

Pielikumā:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(amats, paraksta atšifrējums, datums)

2. pielikums

rakstiskās izsoles nolikumam

**LĪGUMA PROJEKTS**

Kandavā 2025. gada \_\_\_\_ . \_\_\_\_\_\_\_\_\_\_\_

**Kandavas Lauksaimniecības tehnikums,** reģistrācijas Nr. 90000032081, juridiskā adrese: Valteru iela 6, Kandava, Tukuma novads, LV-3120, direktores Daces Ševčukas personā, kura rīkojas saskaņā ar Nolikumu, turpmāk **Pārdevējs**, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_/p.k. \_\_\_\_\_\_\_\_\_\_\_\_\_\_\_\_\_\_\_ , turpmāk **Pircējs**, no otras puses, abi kopā un katrs atsevišķi turpmāk tekstā saukti Puses, pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, noslēdza šādu līgumu:

* + - 1. **Līguma priekšmets**
  1. Pircējs pērk, bet Pārdevējs pārdod Izsolīto\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – transportlīdzeklis), saskaņā ar šī līguma noteikumiem.
  2. Pircējam ir zināms transportlīdzekļa stāvoklis un viņam nav tiesības līguma darbības laikā, kā arī pēc tā izvirzīt pret Pārdevēju jebkādas pretenzijas, kas saistītas ar transportlīdzekļa tehnisko stāvokli.
  3. Transportlīdzeklim ir šāda komplektācija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **Līguma darbības termiņš**
   1. Līgums stājas spēkā ar tā parakstīšanas brīdi.
   2. Līgums ir spēkā līdz Pušu saistību pilnīgai izpildei.
2. **Cena un norēķinu kārtība**
   1. Transportlīdzekļa cena ir \_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_) un pievienotās vērtības nodoklis 21%, kas kopā ir \_\_\_\_\_\_\_ EUR.
   2. Pircējs samaksā Pārdevējam maksu par transportlīdzekli 7 (septiņu) dienu laikā no līguma noslēgšanas brīža.
   3. Par maksāšanas datumu uzskatāms maksājuma saņemšanas datums Pārdevēja norēķinu kontā.
3. **Transportlīdzekļa pieņemšanas un nodošanas kārtība**
   1. Pārdevējs transportlīdzekli nodod Pircējam tā atrašanās vietā Limbažos, \_\_\_\_\_\_\_\_\_\_\_\_\_\_\_\_\_, Pusēm parakstot pieņemšanas un nodošanas aktu.
   2. Pircējs transportlīdzekli transportē pats saviem spēkiem un līdzekļiem.
   3. Pirms ierašanās uz transportlīdzekļa pieņemšanu Pircējam ir jāpiesakās pie Pārdevēja pilnvarotās personas: Kandavas Lauksaimniecības tehnikuma Cīravas TS saimniecības daļas vadītāja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pa mobilo tālruni \_\_\_\_\_\_\_\_\_\_\_ vai e-pastu:\_\_\_\_\_\_\_\_\_\_\_\_\_\_\_, kuram ir tiesības parakstīt pieņemšanas un nodošanas aktu Pārdevēja vārdā.
   4. Pieņemot transportlīdzekli, Pircējam jāuzrāda Pārdevēja pilnvarotajai personai pirkuma samaksu apliecinošs dokuments.
   5. Pircējam jāpieņem transportlīdzeklis 3 (trīs) dienu laikā no samaksas veikšanas brīža.
4. **Pušu atbildība**
   1. Transportlīdzekļa pieņemšanas termiņa neievērošanu Pircējs maksā Pārdevējam līgumsodu 10 EUR (desmit eiro) apmērā par katru nokavējuma dienu, bet ne vairāk kā 10% no līguma kopsummas. Līgumsoda samaksa neatbrīvo Pircēju no līgumsaistību izpildes.
   2. Ja Pircējs kavē transportlīdzekļa pieņemšanu vairāk par 15 (piecpadsmit) dienām, Pārdevējam ir tiesības vienpusēji izbeigt līgumu.
   3. Pārdevējs nodrošina transportlīdzekļa nodošanu bez vilcināšanās. Ja transportlīdzekļa nodošana aizkavējas Pārdevēja vainas dēļ, Pircējs ir atbrīvots no 5.1.apakšpunktā minētā atbildības pienākuma un Pārdevējs uzņemas risku par transportlīdzekļa bojājumiem vai pilnīgu bojāeju.
5. **Nepārvarama vara**
   1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).
   2. Puses nav pakļautas zaudējumu atlīdzībai vai Līguma atcēlumam saistību izpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi.
   3. Ja izceļas nepārvaramas varas situācija, Pircējs nekavējoties rakstiski paziņo Pārdevēju par šādiem apstākļiem, to cēloņiem un paredzamo ilgumu. Ja Pircējs rakstiski nav norādījis savādāk, Pircējam ir jāturpina pildīt savas saistības saskaņā ar Līgumu tādā apmērā, kādā to nav ierobežojusi nepārvaramas varas apstākļi.
   4. Jebkurai no pusēm ir jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu dēļ.
   5. Ja nepārvaramas varas apstākļi pastāv ilgāk par 30 (trīsdesmit) dienām, puses var vienoties par Līguma darbības apturēšanu vai pārtraukšanu un tādā gadījumā Pārdevējam ir tiesības saņemt norēķinu par faktiski veikto preces piegādi, kas tiek fiksēti ar Pušu saistību aktu.
   6. Ikvienai Pusei jebkurā laikā jābrīdina otra Puse par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazinātu Līguma izpildes atlikšanu nepārvaramas varas apstākļu dēļ, nepārvaramas varas apstākļu izbeigšanos un Līguma darbības atjaunošanu.
6. **Citi līguma noteikumi**
   1. Jebkuras izmaiņas šī līguma noteikumos ir spēkā tikai tad, ja tās būs noformētas rakstiski un parakstīs abas līgumslēdzējas Puses.
   2. Pušu domstarpības, kas rodas līguma izpildes gaitā, tiek izskatītas, Pusēm savstarpēji vienojoties, bet, ja Puses nevar vienoties, strīdus izšķir Latvijas Republikas tiesa.
   3. Šī līguma izpildes mērķu nodrošināšanai:
      1. Līdzēji ir atbildīgi par abpusēju iesniegto personas datu iegūšanas un nodošanas tiesisko pamatu, kā arī ievēro citas prasības attiecībā uz personas datu apstrādi;
      2. Līdzēji piekrīt, ka to iesniegtie personas dati vai citi dati var tikt izmantoti pakalpojuma sniegšanai un saņemšanai, tai skaitā elektroniskai saziņai, kā arī normatīvajos aktos noteiktajos gadījumos nodoti trešajām personām.
   4. Pušu juridisko adrešu un banku rekvizītu nomaiņas gadījumā Puses apņemas par to viena otru brīdināt piecu dienu laikā.
   5. Līgums noformēts uz ….lapām divos identiskos eksemplāros, pa vienam katrai Pusei.
7. **Pušu juridiskās adreses, norēķinu rekvizīti, paraksti**

|  |  |
| --- | --- |
| **Pārdevējs**: | **Pircējs:** |
| |  | | --- | | **Kandavas Lauksaimniecības tehnikums,** | | Reģistrācijas Nr. 90000032081 | | Juridiskā adrese: Valteru iela 6, Kandava, Tukuma novadā, LV-3120 | | Bankas rekvizīti: | | Valsts kase |   Konts:  Kods: TRELLV22  **\_\_\_\_\_\_\_\_\_\_\_\_\_\_\_\_\_\_\_ Dace Ševčuka** |  |